
_START_ARTICLE_
Sønderside
_START_PARAGRAPH_
Sønderside var et fiskerleje beliggende mellem Ho Klitplantage og Skallingen sydøst for Blåvands Huk. Det var et stort fiskerleje i 1400- og 1500-tallet, men blev udslettet ved en stormflod i 1634._NEWLINE_Fiskerlejet er kendt fra flere skriftlige kilder, men man har været i tvivl om hvor præcist det har ligget._NEWLINE_I 1994 foretog Varde Museum, en mindre prøvegravning i Ho Klitplantage i håb om at støde på rester af Sønderside. I første omgang gav det ikke noget resultat, men man har fortsat gennem årene, og på 14 steder er der fundet potteskår, som kunne dateres til 15-1600 tallet, hvilket aldersmæssigt passer med bebyggelsen._NEWLINE_I 1995-1997 blev der foretaget arkæologiske undersøgelser i området, hvor der blandt andet fandtes en lille, ca. 8 meter lang og 4 meter bred, hustomt, og et omfattende fundmateriale der fortæller om husholdning, fiskeri og muligvis klædehandel._NEWLINE_Sønderside lå ved den gamle kystlinie, før Skallingen blev dannet. Den gamle kystlinie menes at være Havnegrøften et vandløb der strækker sig fra Oksby til Ho Bugt.